JohanHeinsen/ENO huggingface dataset:
Viborger Samler, 1839-12-28
Fra det Slesvigske, den 15de December. De vor alderstegne Statholder, Landgreve Friedrich af Hessen, allerede i den afdøde Konges Levetid havde ansøgt om sin Entledigelse, idet Hs. H. D. ønskede at trække sig tilbage til sine Godser i det Holsteenske, saa troer man, at hans Ønske nu vil blive opfyldt, og at Statholderskabet vil blive overdraget H. D. Hertugen af Augustenborg (den nuværende Konges Svoger) og formodentlig over Lauenborg tillige. – Den nye Konges Erklæring, at Han er en varm Ven af Pressefriheden, og at Han kun vil taale lovmæssige Jndskrænkninger, har man erfaret med stor Glæde i Hertugdømmet Slesvig, hvor, som bekjendt, Pressen vel er fri, men alligevel undertrykkes haardt af Administrationen. – Det har ligeledes forvoldet stor Glæde, at der af Generaltoldkammeret er udarbeidet et Udkast, ifølge hvilket de store Overskud, som, efter den nye Toldforordning, vil i Hertugdømmerne finde Sted i Aarets Løb, skulle, efter Stændernes Begjæring, alene anvendes til hines Bedste, hvilket Udkast allerede havde været under Forhandling i Statsraadet i den afdøde Konges Levetid. Vi ere overbeviste om, at ogsaa de Danske, idet mindste de som ere dannede for den nyere Tid, ville billige dette, da den ægte Nationalstolthed ikke meere vil tillade, at Hertugdømmernes Jndvaanere have Aarsag til at paastaae, at de maa tillige underholde Kongeriget. Dette Overskud anslaaes fori Aar til 400,000 Rbd. (Hb. og Holst. Av.)
Viborger Samler, 1839-12-28
Ribe, den 24de Decbr. En af vor Communalbestyrelse undertegnet Lykønsknings-Adresse til Hs. Majestæt Kongen afsendtes i Søndags herfra med Posten. – Løverdags Aftes afbrændte Thomas Nielsens Gaard i Kjerbol, Nørre=Fardrup Sogn. Jlden udbrød først i et af Udhusene og menes at være opkommen fra Bagerovnen, som der var anbragt, endskjøndt der ikke havde været Jld i den siden den foregaaende Dag. Faarestien var i samme Bygning, og her indebrændte 10 Faar, forresten fik man de øvrige Kreature og Jndboet reddet. (Rb. A.)
Viborger Samler, 1839-12-28
Borgerrepræsentanterne i Horsens bekjendtgjøre i Byens Avis, at de under 23de de, ved et Repræsentant møde have besluttet ikke at give Nytaarsgaver til de sædvanlige Gratulantere, Vægterne og Brand-Tambouren, undtagne, og opfordre Medborgere til at tiltræde denne Forening.
Viborger Samler, 1839-12-28
Ved Tallotteriets 1496de Trækning i Kjøbenhavn den 24de Decbr., udkom: No. 13. 33. 43. 30, 79.
Viborger Samler, 1839-12-28
Copulerede. J Kbhvn, den 7de Decbr.: Hr. Greve Carl af Ahlefeldt-Laurvig og Jomfrue Caroline Thiellesen. Sammesteds den 18de: Lector ved Kbhvns Universitet Hr. Licent, juris Bornemann og Frøken Engelstoft.
Viborger Samler, 1839-12-28
Paa Søndagen imellem Juul og Nytaar prædiker Hr. Pastor Hindberg i Domkirken, i Søndresogns Kirke Hr. Pastor Ursin.
Viborger Samler, 1839-12-28
AVERTISSEMENTS. De ærede Herrer Abonnenter til det fra Nytaar af udkommende Dagblad "Fædrelandet, ville behl, opgive mig Deres Adresse, da bemeldte Blad fra mig, som eneste Commissionair for sammes Omdeeling i Viborg, Skive, Holstebroe og Omegne vil blive Dem tilstillet, ligesom og Subskription paa samme af mig modtages. Viborg, den 26de Decbr. 1839. L. Worre. Til Subscribenterne paa Fædrelandet De Ærede, der til mig have indsendt Subscription paa Bladet Fædrelandet fra 1ste Januar 1840, saavelsom de tidligere ærede Abonnenter paa bemeldte Blad, tillade jeg mig herved at bede undskylde, at ovennævnte Blad for sidste Uge er udeblevet. Aarsagen dertil kan jeg ikke for Øieblikket med Vished angive; jeg har imidlertid, skjøndt jeg alt for 3 Uger siden har tilmeldt Hr. Professor David Antallet af mine Abonnenter, strax skrevet til Kjøbenhavn for at føie Anstalt for, at Bladet, ved en Anden end Redactionen, dersom denne ikke vil reflectere paa min Anmeldelse bliver mig tilsendt regelmæssig hver Uge med Pakkeposten, og vil Bladet saaledes herefter hver Fredag Formiddag blive mine indenbyes Abonnenter tilsendt, fra Omegnen bedes det behageligst afhentet, og til Nabobyerne vil det som sædvanligt følge i de herfra regelmæssig afgaaende Bogpakker. De tidligere Abonnenter paa "Fædrelandet, tillader jeg mig at gjøre opmærksom paa, at jeg er i Besiddelse af Hr. Professor Davids Qvittering for at have betalt bemeldte Blad til Udgangen af Aaret 1839, saa jeg aldeles ikke indseer, med hvad Ret Redactionen har tilladt sig at forholde mig de Slutningsnummere, som jeg har betalt, og som skulle være sendte til deres fra 1840 her antagne Commissionair, Hr. Kæmner Worre, endnu mindre, hvorledes Redactioner har kunne tilmelde Hr. Worre, at han har at affordre mig Opgivelse af mine Abonnenter paa "Fædrelandet; thi det er en Selvfølge, at Jngen kan forhindre mig som Boghandler i at samle Subscribenter paa hvilkesomhelst Blade eller Beger, der anmeldes. Jeg tillader mig derfor at bede mine ærede Abonnenter paa nævnte Blad at vente, indtil jeg faaer foranstaltet, at Bladet med næste Post bliver mig tilsendt ved en Commissionair, dersom det ikke imidlertid skulde indtræffe fra Redationen. J intet Tilfælde vil Abonnementsprisen overstige den averterede. Endelig maa jeg tillade mig at bemærke, at Redactionen, af "Fædrelandet vel kan antage, hvem den vil, til dens eneste Commissionair i Niborg og Naboberne, men at en saadan af den antagen Commissionair derfor aldeles ikke er den eneste Spediteur af bemeldte Blad, men at Subscription fremdeles modtages paa dette som alle litteraire Sager hos Boghandler. P. C. Kabell.
Viborger Samler, 1839-12-28
Bara. Den 2de December. De der fra Nytaar maatte ønske at tiltræde Abonnementet paa dette Blad, bedes snarest, for at Oplagets Størrelse kan blive bestemt, derom at underrette. H. Wissing,
Viborger Samler, 1839-12-30
67 Aarg. Kongelig allern, privilegeret. No. 190.
Viborger Samler, 1839-12-30
Viborg S. tidende. Forsendes med Brevposten i Danmark og Hertugdømmerne. Mandagen den 30te December 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-12-30
Udenlandske Efterretninger. Storbritannien og Jrland. Privatefterretninger fra London omtale, at Sir Robert Peel kan i næste Parlementssession gjøre Regning paa en Majoritet af 20 Stemmer, og at han har lovet at styrte Ministrene enten strax ved Debatterne om Adressen, eller i det mindste strax derefter. Peel skal have besluttet ikke at optagNogen af Ultra-Torierne i det nye Cabinet, men kun at omgive sig med Mænd, som Hertugen af Richmond, Stanley og Graham. Lykkes dette Forbund ham, og finder han hos de moderate Whigs tilstrækkelig Bistand, til ganske at undvære Ultra-Torierne, kan han maaskee ogsaa forsyne O'Connell og det catholske Jrland, den haardeste Anstødsteen for hans Administration. The Argus, et ultratorystisk Blad, vil vide, at Si Robert Peel definitivt har ordnet sin Angrebsplan for den næste Session. Det er, beretter det, afgjort, at Baronetten vil vove en Kamp paa Liv og Død med Ministeriet, da længere Tøven fra de Conservalives Side vilde være Høiforræderi, Fra Canton berettes, at en med Opium ladet engelsk Brig, der paa Grund af Vindstille ankrede ved Macao, er bleven angreben af flere chinesiske Junker (Krigskibe) Med et Tab af 50 Md. dreves Chineserne tilbage. Man antager det for rimeligt at den britiske Regjering har fattet den Beslutning at afsende en stærk Sømagt til Canton, for at tæmme de chinesiske Auctoriteters Overmod Den engelske Bank har publiceret sin Status, der beviser, at den igjen har indtaget en fastere Stilling. Bankens Contanter ere siden dens sidste Bekjendtgjørelse forøgede med en Sum af 342,000 Lstl.
Viborger Samler, 1839-12-30
Lord Palmerston, der hidtil har levet en garcon, har ægtet Enkegrevinde Comper, Lord Melbournes eneste Søster. – Man mener, at Lord Melbourne, der er Enkemand, snart vil følge sin Collegas Exempel.
Viborger Samler, 1839-12-30
The Times meddeler et Udtog af et Brev fra en engelsk Officier, der har bivaanet Toget mod Kurnoul. Som bekjendt, var den svage Nabob bleven bortført af sine egne Soldater, der kun vilde frigive ham imod at erholde den tilgodehavende Sold udbetalt. Omringet at 600 Patanere og Rohillas, der ansees for Jndiens bedste Tropper, opholdt Naboben sig i en Landsby, 2 Mile fra Hovedstaden. Den engelske Oberst Dyre rykkede imod de indiske Tropper, og forsøgte, inden han paabegyndte Angrebet, at overtale Patanerne til at udlevere Naboben. Han lovede Asiaterne fri Afmarsch og Udbetalingen af deres Tilgodehavende; men forgjeves. Englænderne angrebe nu i Stormskridt, og det lykkedes dem efter en kort, men heftig Kamp at fordrive de fiendtlige Tropper og bemægtige sig Nabobens Person. Efter en anden Beretning skulle Englænderne i Kurnoul have bemægtiget sig 5 til 600 Metalkanoner, rede Penge til et Beløb af 1 Mill. Lstl., en uhyre Mængde Krud, Krigsforraad til 100,000 Md. m. m.
Viborger Samler, 1839-12-30
Nyeste Postefterretninger. Frankerig. Paris, den 22de Decbr. J en telegraphisk Depesche fra Toulon af 19de Decbr. meldes: "Marschal Valee til Krigsministeren: Algier, den 16de Decbr. To Fægtninger have fundet Sted i Omegnen af Belida. Abdel Kaders regulære Jnfanterie blev deels nedsablet (sabree) deels drevet paa Flugten. Fienden har hverken nærmet sig Kohea, eller Sahel. – Skibene Algier og Neptun ere i Sigte; de ville idag ankomme hertil." – Disse Skibe tilføre Marschallen de 3 første Batailloner Forstærkningstropper; af andre Beretninger veed man, at Dampskibet Phare allerede var ankommet til Algier med Generalstaben af det 58de Regiment, og at det havde bragt den Efterretning, at Fregatten Amazone med den 1ste Bataillon af det 3die lette Cavallerie-Regiment var praiet i Vandene ved Mahon. De Franske behøve denne Forstærkning; fra alle Sider høres Geværild; man slaaes paa alle Puncter af den Kreds hvori de franske Tropper ere indesluttede. Abdel Kader viser Stolthed og Overmod; han har udstedet en Proclamation hvori han forkynder de Troende et nærforestaaende Jnd log i Algier, han erklærer, at han selv venter Døden under Murene af Sultan Kalessi (det saakaldte Keiser fort); men at han haaber, at de ham Overlevende ville fuldende det af ham begyndte Værk. – Emiren er i Spidsen for 5 til 6000 Md. gaaet over Floden Chiffa. Den fjerne Leir ved Haratsch er forladt af de Franske. Araberne have forgjeves forsøgt at gaae over Haratsch; Broen er besat med Artillerie. Det synes, at Araberne adsprede sig i Hobe af 1000 til 1500 Md. Veien, der fører fra Maison carrie til Leirene ved Fuduck og Arbach, ere afskaarne af Araberne, saa det igaar afsendte Artillerie har maattet vende tilbage. Emiren har om sin Person flere Europæere, der meddeele ham Raad. Oberst Changarnier, der anfører Leiren ved Belida, har gjort et Udfald, og tilføiet Fienden et stort Tab; Araberne kom i den største Uorden; Nederlaget vilde være blevet fuldstændigt, dersom de franske Stridskræfter havde været større. Men Levnetsmidler begynde at blive sjeldne i Belida og Koleah, og man kan ikke sende disse Puncter Proviant, førend Forstærkningerne ere ankomne.
Viborger Samler, 1839-12-30
Ældre Beretninger melde, at Dampskibene fra Oran og Bona ere ankomne til Algier. Ved deres Afseiling herskede fuldkommen Rolighed i begge Provindser. J Omegnen af Oran ere ingen Fiendtligheder udbrudte. Medens Abdel Kader opholdt sig i den mellemste Provinds Titteri, tøvede de vestlige Stammer, der vare utilbøielige til en Krig, der vilde tilintetgjøre deres Handel, med at erklære sig imod os. – Emiren skal nu have begivet sig til de vestlige Egne; hans Spaadomme, ville opegge den religiøse Fanatisme, og Fiendtlighederne snart tage deres Begyndelse. Provindsen Constantine er fuldkommen rolig. – De vigtigste Stammer i Provindsen have forsikkret Gen. Galbois om deres Troskab mod Frankerig. Cabylerne have afslaaet Emirens Opfordring til at gribe til Vaaben mod de Franske. Vort Establissement i Setif er consolideret; Araberne have leveret det fornødne Tømmer til Casernerne. Til Beretningen om en temmelig levende (assen vis) Fegtning imellem Leiren ved Arba og Floden Aratsch tilføier Journal des Deb. nogle yderligere Oplysninger. Træfningen forefaldt i en Afstand af kun 3 a 4 Mile fra Algier. De store franske Leire i Buffarik og Belidahave ikke kunne forhindre Arabernes Jndfald; disse Leire have en isoleret Beliggenhed, og ere følgelig uden Nytte. Jmidlertid vil en Colonne fra disse Leire kunne falde Araberne i Flanken og i Ryggen, naar disse Beduiner vove saa dumdristige Angreb. Men Tropperne i disse Leire ere neppe stærke nok til at gjøre en saadan Diversion, der at dømme efter de Kræfter, Fienden synes at opstille, vilde udfordre en Colonne af 15 til 18000 Md. Man er altsaa indskrænket til den Nødvendighed at forsvare Massef i en Omkreds af 3 a 4 Miil fra Algier, indtil Forstærkningerne ankomme fra Frankrig. Man har Vished om, at Abdel Kader i egen Person ledede den Jnvasion, der paa en saa grusom Maade, har afbrudt vore Colonisters første Arbeider. Emirens militaire Anstalter ere mærkelige. Han har dannet sig en regulær Troppemagt, isærdeleshed af Jnfanterie, og han fordeeler Fodfolket imellem Cavalleriet, en hos Araberne ny Tactik.
Viborger Samler, 1839-12-30
Rygtet, at Marquis af Croup-Chanel atter var fængslet, er usandt. Han er ankommen til Havre, og har indskibet sig paa Skibet Phoenix for at afgaae til England. En Gensdarme, Amesan, der befordrede Chanels Flugt, er arresteret. Soldaten har tilstaaet, at han kun har fulgt sin politiske Overbeviisning.
Viborger Samler, 1839-12-30
Rusland. Petersborg, den 17de Decbr. De herværende Tidender indeholde Efterretninger om en af vor Regjering anordnet Militair-Expedition imod Chanen af Chima. Generallieutenant Perowsty har erholdt Overbefalingen over denne Expedition, der nærmest har til Formaal at raade Bod paa de Voldsomheder, forhvilke vore Caravaner og Kjøbmænd ere udsatte ved Chi mas Grændser, samt at befrie de russiske Fanger, som Chanen behandler som Slaver, og forlange af Chanen Garantier for Fremtiden med Hensyn til de russiske Unsaatters Liv og Eiendom. - General Perowsky har allerede udstedet Krigserklæringen. Landskabet Chiwa 1394 N. B.) grændser mod Norden til Kirgiser-Steppen, mod Vesten til det caspiske Hav, mod Syden til Persien, og mod Østen til Landskaberne Turan, Bochara- og Balk, hvilket sidste Landskab igjen grændser til Affghanistan, hvis Hovedstad Cabul for kort Tid siden indtoges af den britiske Jndus-Hær under Sir John Keane.
Viborger Samler, 1839-12-30
Jndenlandske Efterretninger.
Viborger Samler, 1839-12-30
Kjøbenhavn, den 27de Decbr. Første Juledag var der Cabinetsgudstjeneste paa Kongens Palais. Hr. Hosprædikant Dr. Münter forrettede Gudstjenesten og holdt Prædiken. (Bl. T.) Contoircheferne med deres Familier have, med Allerhøieste Tilladelse, i Formiddag havt Adgang til at see den Høifalige Konges lit de parade. (Bl. Td.)J disse Dage er udkommet det allernaadigst approberede Ceremoniel som bliver at iagttage ved høisalig Kong Frederik den Sjettes Liigs Henbringelse til og Bisættelse i Roeskilde Domkirke (hvilket skal blive meddeelt i næste No.) samt Ceremoniellet ved det høie Liigs Hensættelse paa castrum doloris, der er bestemt saaledes: Naar Udstillingen af det Liig paa lil de parade er til Ende, nedsættes det i den yderste Kiste ved den Høisaliges Kammerfolk i Hofcavallerernes Overværelse, og naar Kisten er tillukket, indbringes den i Stilhed i det med sort Klæde betrukne, saakaldte Skilderigemak, for at Catafalken kan opreises i Riddersalen, og saalænge det høie Liig der henstaaer bevogtes det paa samme Maade, som i de Timer, det ikke er til Skue. Efter at det høie Liig er hensat paa castrum doloris bekjendtgjøres det i de offentlige Tidender, hvilke Dage og i hvilken Orden Adgang til samme er tilladt, ligesom ved lit de parade.
Viborger Samler, 1839-12-30
Ved castrum doloris paradere: 1 Ridder af Elephanten, 2 Geheimeconferentsraader, Generallieutenanter eller Viceadmiraler, 1 Storkors af Dannebrogen, 1 Kammerherre, 1 Conferentsraad eller Etatsraad og 1 Kammerjunker. Ligesom ved lit de parade fungerer Hofmarskallen som Overhofmarskal med Overhofmarskal-Staven den første Dag, og afløses de øvrige Dage af den, som beklæder den øverste Hoscharge, og alle Dagene paraderer den fungerende Hofmarskal med Hofmarskal-Staven; samt endeligen de 12 Drabantere. Alle ere klædte ligesom ved lit de parade. Ved Udstillingen paa castrum doloris placeres samtlige Ordens Decorationer og Commando-Staven, ligesom ved lit de parade, samt de 3 store Sølv=Løver; men ikke de Kongelige Regalier.
Viborger Samler, 1839-12-30
Vor høisalige Konge har været decoreret med 22 fremmede Ordener, nemlig: Den svenske Seraphiner-Orden og den svenske Sværdorden, den franske Æreslegion, den preussiske røde Ørn og den preussiske sorte Ørn, den wurtembergske gyldne Ørn, den franske Helligaands-Orden, de 3de forenede portugisiske Ordener: St. Bento d'Avi Christus og St. Jacobs. Den keis, russiske St. Andreas Orden, den keis, russiske Alexander=Newsky-Orden, den keis, russiske St. Annæ-Orden, den ungarske St. Stephans Orden, den bayerske St. Hubertus=Orden, den spanske gyldne Blies, den engelske Hosebaands-Orden, den neapolitanske St. Ferdinands- og den neapolitanske St. Januar-Orden. Den storhertugelig badenske ZahringerLøve og Carl Friederichs Fidelite, den anhaltske Albrecht, des Bären=Orden, den oldenborgske Huusorden, den hannoverske Guelferorden. (Adr. Av)
Viborger Samler, 1839-12-30
J Kjøbenhavns Adresse-Avis læses følgende Digt af P. F. Friis til Danmarks Enke-Dronning: Dronning, og jeg loved Dig en Krands! – Ak! en Myrthekrands af Guld omslynget, Og af Folkets Kjærlighed forynget – Ak, og nu den mistet har sin Glands! Elskte Moder, vi har Alle tabt, Men, o Dronning, Du har tabt det Meste; Tabt et Hjerte kjært, maaskee det bedste, Som i noget Menneskbryst blev skabt. Det var Dit udi halvhundred Aar Hustru, Myrthekrandsen kan ei visne! Dødens Kulde skal den ikke isne! Den et Helgenskin om Jssen slaaer. Reenheds Lilie flettet er i den; Ægte Perler, Moder, stolt den pryder: Taarer, som et takfuldt Folk udgyder For sin Fader, for sin bedste Ven. Moder, og Du vundet har en Søn: Ham, som nu vort Kongepurpur pryder, Og som over alle Hjerter byder, Som Dit Ønske gjetter alt i Løn. Trøst Dig, Dronning, i Din dybe Sorg! Vi skal Alle deele troe Din Smerte, Gud skal gode Lindring i Dit Hjerte; Han var altid Dig en trofast Borg. Hs. Maist. Kongen har befalet vedkommende Collegium, uopholdeligen at indkomme med Forslag til det kjøbenhavnske Skolevæsens Reform. (Fædrel.)
Viborger Samler, 1839-12-30
Hs. Maj. er som bekjendt fra de i Kbhvn, værende Jslændere bleven overrakt en Lykøstningsadresse. De Gjenstande, som ved denne Adresse især anbefaledes til Hs. Majestæt, Kongens Opmærksomhed, vare: den for Jsland saa vig tige Handelsfriheds Beskærmelse og hensigtsmæssige Udvidelse; dets lærde Skolevæsens fornødne Reform; en manglende Forberedelsesanstalt for tilkommende Præster; det for en vidtadspredt Befolkning utilstrækkelige Medicinalvæsen; Jslands erfarne og oplyste Jndbyggeres hensigtsmæssige Andeel i Raadgivning om og Forvaltning af dets offentlige Anliggender i selve Landet. – Hs. Maj. Kongen forsikkrede, at Jslands Tarv skulde ligge ham særdeles paa Hjerte. "Jeg har selv sagde han ikke kunnet besøge denne ved Sagn og historiske Mindemærker til os knyttede Ø, men det glæder mig, at min Søn har været heldigere; han omtaler stedse sit Besøg paa Jsland med usvækket Jnteresse, og Jslands Anliggender ville altid i Ham finde en Talsmand.
Viborger Samler, 1839-12-30
Saafremt den nuværende Kronprinds ikke endnu engang formæler sig og Prinds Ferdinands Ægteskab forbliver barnløst, saa ophører, efter deres Død, den ældre Linie af det danske Kongehuus at regiere, og efter den følger paa Danmarks Throne den qvindelige Linie med Prindsen af Hessen Philipsthal og hans Arvinger, og i Slesvig=Holsteen den hertugelige holsten sønderborg-augustenborgske, hvis nuværende Hoved er Hertug Christian paa Augustenborg.
Viborger Samler, 1839-12-30
Vi kunne med Bestemthed forsikkre, siger Bladet Fædrelandet "at den i Kjøbenhavnsposten meddeelte Beretning, at Bønderne i endeel Sogne i Kjøbenhavns Omegn skulle have sendt en Deputation til Stiftets Biskop med Andragende om, at det maatte tillades dem at bære den afdøde Konges Liig fra Kjøbenhavns Port til Roeskilde ikke forholder sig saaledes; og at kun nogle Præster og andre Folk fra Landet i disse Dage have fortalt her i Staden, at Ønsket derom var yttret mellem Bønderne.
Viborger Samler, 1839-12-30
J en Skrivelse fra en af Dhrr. Cancellister under General-Commissariatscollegiet, som have taget virksom Deel i Ansøgningen om Gratiale til Sørgeklæders Anskaffelse, er Red. af Fædrel. bleven underrettet om, at Ansøgningens Hensigt væsentligen var den, at underrette Collegiet om, at hvis det underordnede Contoirpersonale ikke skulde vise sig sorgklædt, dette da ene hidrørte fra pecuniaire Grunde. J samme Skrivelse berettes, at hele Enkekassens Personale, Volontairerne og Kammerskriverne under General-Taldkammeret, ligesom under flere andre Collegier, skulde have indgivet en lignende Ansøgning. (Fædrel.)
Viborger Samler, 1839-12-30
Mandagen den 23de December d. A. forsvarede Cand. theol. Hr. Peter Engel Lind sin for Licentiatgraden i Theologien skrevne Afhandling: de coelibatu Christianorum per tria priora secula. De ordentlige Opponenter vare: Prof. Dr. theol. Clausen, Rd. af Do., og Licent. theol. Lector Martensen. Af Anditoriet opponerede Dhrr. Cand. philol. Magister Tregder, Cand. theol. N. Nielsen, M. Erichsen, A. P. Adler, C. D. Møller, T. Thygesen og J. Schurmann. Respondens var Cand. theol. A. L. C. Listow. Acten foregik i Auditoriet Nr. 3 i Universitetsbygningen og vedvarede uafbrudt fra Kl. 10 1/2 til 4 1/2. (Berl. Tid.)
Viborger Samler, 1839-12-30
Atter er et No. (354) af Kjøbenhavnsposten" lagt under Beslag.
Viborger Samler, 1839-12-30
J Kunstforeningen foretoges i Søndags Aftes Ballotation paa og besluttedes at anskaffe følgende Malerier, der vare Foreningen tilbudte, nemlig: Partie af Kallundborg Fjord af Lundbye for 40 Spec.; Partie ved Botzen af Mohr 100 Spec.; En Skizze af Blunck 30 Spec.; Partie i Sverrig af Carmiencke 60 Spec. Maaneskinsstykke af Dahl 10 Spec.; Partie ved Veile af Boesen 40 Sp.; Partie i Kjøbenhavn af Petersen 25 Spec. Desuden kjøbtes 2de Tallerkener, malede af Juel og Klein, for 25 Rbd. Stykket. Da Kunstforeningens Jndkjøb af Maerier for dette Aar nu er sluttet, ville alle de i Aarets Løb anskaffede Malerier inden Bortlodningen (den 2den Januar f. A.) være udstillede i Foreningens Locale fra førstkommende Torsdag til Søndagen den 5te Januar n. A. inclusive. Adgang til denne Udstilling tilstædes ei blot Foreningens Medlemmer, men ogsaa dem, som det maatte behage disse at medtage. (Berl. Tid.)¬
Viborger Samler, 1839-12-30
J det Kgl. Landhuusholdningsselskabs Møde den 18de d. M. valgtes Etatsraad og Rentekammer=Committeret, Unsgaard til Selskabets Medpræsident istedetfor Etatsraad Johnsen, som efter Tour fratraadte. Til Medlemmer af Selskabets Commissioner gjenvalgtes de hidtilværende, undtagen at Overtiendecommissair og Proprietair C. Neergaard til Gundersløvholm, i en Fratrædendes Sted, valgtes til Medlem af 2den Agerdyrknings-Commission. - Til Selskabets ordentlige Medlemmer optoges: Proprietair Krarup til Haraldlund og Forvalter Wulff paa Bjørnsholm. (Berl. Tid).
Viborger Samler, 1839-12-30
Familien Tourniaire har i Kjøbenhavn havt det Uheld at miste tvende Lamaer og et Rhinoceros, hvilket sidste Dyr skal være død den 11te Decbr. Det zoologiske Museum har allerede kjøbt det ene Lama, og kjøber vel ogsaa de andre Cadavera, til Udstopning. (Hb. Erspd.)